ПРЕДШКОЛСКА УСТАНОВА „ПОЛЕТАРАЦ“ СТАРА ПАЗОВА

Дел.бр. 1147/1

Датум: 15.11.2016.

**ПОЗИВ ЗА ПОДНОШЕЊЕ ПОНУДЕ**

ЈНМВ: 04/2016 – д.

ПРЕДМЕТ: добра, путнички аутомобил

Јавна набавка мале вредности

**I ОПШТИ ПОДАЦИ О ЈАВНОЈ НАБАВЦИ**

* 1. **Подаци о наручиоцу:**

Наручилац: **Предшколска установа „Полетарац“ Стара Пазова**

Адреса: Владимира Хурбана бр. 13 Стара Пазова

Тел. 022/311-223, тел.факс: 022/310-565

Интернет страна: poletarac.co.rs

ПИБ:100532763

Матични број:08011389

Шифра делатности: 8891

Текући рачун: 840-496667-47 код Управе за трезор

 **2. Врста поступка јавне набавке:**

Предметна јавна набавка се спроводи у поступку јавне набавке мале вредности у складу са Законом и подзаконским актима којима се уређују јавне набавке.

  **3. Предмет јавне набавке:**

 Предмет јавне набавке су **добра, путнички аутомобил**

 **4. Није у питању резервисана јавна набавка.**

 **5.**  **Не спроводи се електронска јавна набавка**

 **6. Контакт:** Адријана Ракић, телефон 022/311-223 број факса 022/310-565

 **7**. **Одговорно лице**: директор Милица Блешић

Поступак се спроводи ради закључења уговора о јавној набавци.

**II ПОДАЦИ О ПРЕДМЕТУ ЈАВНЕ НАБАВКЕ**

* + 1. **Предмет јавне набавке** :

Предмет јавне набавке је набавка 1 (једног) новог путничког аутомобила за потребе Предшколске установе „Полетарац“ Стара Пазова, а која је ближе одређена у делу конкурсне документације – техничка спецификација, квалитет, количина и опис добара предмета јавне набавке.

Под термином “новог аутомобила” подразумева се некоришћено возило са уграђеним потпуно новим деловима и које се након испоруке први пут региструје.

Предмет јавне набавке мале вредности јесте:

Ознака из општег речника :

34110000- путнички аутомобил

1. **Опис партије уколико је јавна набавка обликована по партијама:**

Набавка није обликована у више партија.

**III ВРСТА КРИТЕРИЈУМА ЗА ДОДЕЛУ УГОВОРА**

Избор најповољније понуде ће се извршити применомкритеријума **„најнижа понуђена цена“.**

У ситуацији када постоје две или више понуда са истом најнижом понуђеном ценом, елемент критеријума на основу којег ће наручилац извршити доделу уговора биће краћи рок испоруке предметног добра. Уколико се ни на овај начин не може извршити избор најповољније понуде, елемент критеријума биће редослед пријема понуда.

**IV**  Увид и преузимање конкурсне документације врши се на Порталу јавних набавки **portal.ujn.gov.rs** и на интернет страни наручиоца а може се преузети и лично на адреси понуђача.

**V** Понуђач подноси понуду непосредно или путем поште у затвореној коверти, затворену на начин да се приликом отварања понуда може са сигурношћу утврдити да се први пут отвара. На полеђини коверте навести назив и адресу понуђача. У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди. Понуду доставити на адресу: Предшколска установа „Полетарац“ Стара Пазова , ул. Владимира Хурбана 13 , Стара Пазова , са назнаком Понуда за ЈНМВ бр. 04/2016 – д. – набавка путничког аутомобила , -НЕ ОТВАРАТИ“.Понуда се сматра благовременом уколико је примљена од стране наручиоца **до дана 23.11.2016. године, до 08,00 часова**.

Наручилац ће, по пријему одређене понуде, на коверти, односно кутији у којој се понуда налази, обележити време пријема и евидентирати број и датум понуде према редоследу приспећа. Уколико је понуда достављена непосредно наручулац ће понуђачу попунити и оверити образац потврде о дану и времену непосредног подношења понуде (Образац бр. 7 ) .

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом и биће враћена неотворена .

**VI** Отварање понуда ће се обавити **дана 23.11.2016. године, у 09,00 часова**, у просторијама Предшколске установе „Полетарац“ , Стара Пазова , ул. Владимира Хурбана бр. 13.

Отварање понуда је јавно и њему могу присустовати овлашћени представници понуђача који морају имати попуњено писмено овлашћење за учешће у поступку отварања (Образац бр. 8) које се предаје комисији непосредно пре отпочињања поступка отварања понуда.

Није дозвољено достављање понуде електронским путем.

**VII**  **РОК ЗА ДОНОШЕЊЕ ОДЛУКЕ**:

 Наручилац ће, у складу са чланом 108.Закона, а на основу извештаја о стручној оцени понуда, донети одлуку о додели уговора у року од 10 (десет) дана од дана јавног отварања понуда.